CELEX: 62014TN0758
Language: sl
Date: 2014-11-13 00:00:00
Title: Zadeva T-758/14: Tožba, vložena 13. novembra 2014 – Infineon Technologies/Komisija

30.3.2015   
            
            
               SL
            
            
               Uradni list Evropske unije
            
            
               C 107/28
            
         
      Tožba, vložena 13. novembra 2014 – Infineon Technologies/Komisija
      (Zadeva T-758/14)
      (2015/C 107/38)
      Jezik postopka: angleščina
      
         Stranki
      
      
         Tožeča stranka: Infineon Technologies AG (Neubiberg, Nemčija) (zastopniki: I. Brinker, U. Soltész, P. Linsmeier, odvetniki)
      
         Tožena stranka: Evropska komisija
      
         Predlogi
      
      Tožeča stranka Sodišču predlaga, naj:
      
                  —
               
               
                  Odločbo Evropske komisije v zadevi AT.39574 – Smart Card Chips z dne 3. Septembra 2014 (tožeči stranki vročena 5. septembra 2014), zlasti člene 1(a), 2(a) in 4, drugi odstavek, razglasi za nično;
               
            
                  —
               
               
                  podredno, odredi bistveno znižanje globe, naložene družbi Technologies AG v skladu s členom 2(a) odločbe; in
               
            
                  —
               
               
                  Evropski komisiji naloži, da plača stroške tožeče stranke v tem postopku.
               
            
         Tožbeni razlogi in bistvene trditve
      
      Tožeča stranka s to tožbo predlaga razglasitev ničnosti Odločbe Komisije C(2014) 6250 final z dne 3. septembra 2014 v zadevi AT.39574 – Smart Card Chips.
      V utemeljitev tožbe tožeča stranka navaja šest tožbenih razlogov.
      
                  1.
               
               
                  Prvi tožbeni razlog: Komisija je kršila pravico tožeče stranke do izjave, zlasti s tem, da ni sprejela novega obvestila o ugotovitvah o možnih kršitvah. Tožeča stranka trdi, da:
                  
                              —
                           
                           
                              Komisija ni predložila dokaza, ki bi tožeči stranki omogočil ugotoviti grajano ravnanje in ustrezno obrambo;
                           
                        
                              —
                           
                           
                              je Komisija kršila postopkovne pravice družbe Infineon s predložitvijo ključnih dokazov na zadnji stopnji in se tako družba Infineon ni mogla braniti z izčrpnim odgovorom na obvestilo o ugotovitvah o možnih kršitvah ter ni imela možnosti zavrnitve dokazov, ki so se zoper njo uporabili na ustni obravnavi; in
                           
                        
                              —
                           
                           
                              nekaj dokumentov, na katere se opira Komisija, ni bilo razkritih družbi Infineon in jih ni mogoče uporabiti zoper njo.
                           
                        
            
                  2.
               
               
                  Drugi tožbeni razlog: Komisija je kršila načelo dobrega upravljanja in pravice družbe Infineon s tem, da je uporabila „hitri postopek“.
               
            
                  3.
               
               
                  Tretji tožbeni razlog: stiki družbe Infineon z njenimi konkurenti, na katere se nanaša odločba, niso kršili člena 101(1) PDEU. Tožeča stranka trdi:
                  
                              —
                           
                           
                              dokaz, na katerega se opera Komisija, ni verodostojen in tako ni dovolj za dokaz dejstev, navedenih v odločbi, onkraj razumnega dvoma (in dubio pro reo); in
                           
                        
                              —
                           
                           
                              dejstva, ki jih je navedla Komisija, ne pomenijo „omejitve po cilju“, kot trdi Komisija.
                           
                        
            
                  4.
               
               
                  Četrti tožbeni razlog: Komisija je storila očitno napako s tem, da je uporabila pojem „enotne in nadaljevane kršitve“, ker je bila, prvič, družba Infineon odgovorna le za sedem dvostranskih stikov (od skupaj 41 stikov), drugič, za njih ni vedela, in nazadnje tudi ni mogla razumno predvideti dvostranskih stikov med drugimi udeleženci.
               
            
                  5.
               
               
                  Peti tožbeni razlog: Komisija je storila očitne napake s tem, da pri izračunu globe takega prometa ni izključila iz „prodajne vrednosti“ (podlaga za izračun globe), na katero kršitev nikakor ni vplivala.
               
            
                  6.
               
               
                  Šesti tožbeni razlog: Komisija je kršila lastne smernice za naložitev glob in načelo sorazmernosti, zlasti s tem, da je „koeficient resnosti kršitve“ določila v enaki višini za vse stranke.